सुविधाओं और सुरक्षा को और बेहतर बनाएगी रेलवे
रेलवे का सीसीटीवी कंट्रोल रूम वॉकी-टॉकी से जुड़ेगा
पूर्व-मध्यरेल मुख्यालय हाजीपुर में सोमवार को प्रेम समूह की बैठक में रेल यात्रियों को बेहतर सुविधाएं मुहैया कराने और सुरक्षा के मुद्दे पर चर्चा हुई। बैठक की अध्यक्षता पूर्व-मध्य रेल के जीएम एके मित्तल ने की। बैठक का विषय था प्रबंधन में रेलकर्मियों की भागीदारी। इसमें खासतौर से जाड़े में संरक्षा एवं सुचारु परिचालन सुनिश्चित कराने, रेलवे पास का दुरुपयोग रोकने और रेलवे में प्रभावी भूमि प्रबंधन विषयों पर आधारित मुद्दों पर रेल प्रशासन एवं यूनियन के पदाधिकारियों के बीच विचार-विमर्श हुआ। बैठक में पार्टिसिपेशन ऑफ रेलवे इंप्लाइज इन मैनेजमेंट यानी प्रेम समूह के अध्यक्ष सह जीएम एके मित्तल ने कहा कि रेल संगठन को अधिक प्रभावी बनाने एवं प्रबंधन में रेलकर्मियों की सक्रिय भागीदारी के उद्देश्य से प्रेम समूह की स्थापना की गयी है। यूनियन और एसोसिएशन के सहयोग से एक उपयुक्त कार्य प्रणाली तैयार कर नित नई तकनीक का प्रयोग कर रेल की छवि को और बेहतर करने पर बल दिया। उप महाप्रबंधक सह प्रेम ग्रुप के सचिव सुबोध कुमार ने पावर प्वाइंट प्रेजेंटेशन के माध्यम से पूर्व-मध्य रेल द्वारा किए जा रहे यात्री सुविधा से संबंधित कार्यों एवं वाणिज्यिक उपलब्धियों को प्रस्तुत किया।
रेल मुख्यालय में आरपीएफ के डीजी ने पूर्व-मध्य रेल के जीएम से मुलाकात की।
hin_Deva bho_Deva hin_Deva hin_Deva